Der er rift om de studerende fra Martec i Frederikshavn. Her uddannes blandt andet maskinmestre, skibsmaskinister og skibsassistenter. 36 virksomheder fra hele landet var onsdag mødt op for at charmere de nordjyske studerende. - Vi får allerede nu mulighed for at møde folk ansigt til ansigt og det giver helt nye muligheder i forhold til den gamle ansøgning, siger Marianne Fischer, HR-partner MAN Diesel og Turbo. Det var en af de virksomheder der var mødt op for at fange de studerende. Over 500 studerende fra den maritime og tekniske uddannelse i Frederikshavn mødte op til messen. De studerende var glade for messen. -Jeg skal snart søge praktik og jeg håber da at få inspiration omkring hvor det kunne være henne, siger Morten Smedegaard, der læser til maskinmester.

Referat:
Mere end 30 virksomheder var onsdag på charmeoffensiv på Martec i Frederikshavn, der uddanner maskinmestrer og skibsassistenter. Virksomhederne vil have de studerende.